НАЦРТ

На основу члана 46. Закона о планирању и изградњи („Службени гласник РС“, број 72/09, 81/09-исправка, 64/10-одлука УС, 24/11, 121/12, 42/13-одлука УС, 50/13-одлука УС, 98/13 – одлука УС, 132/14, 145/14, 83/18, 31/19, 37/19-др.закон, 9/20 и 52/21) и члана 40., став 1., тачка 5. Статута општине Димитровград („Службени лист општине Димитровград", бр.6/19),Скупштина општине Димитровград, на седници одржаној ….............................2023. године, донела је

**ОДЛУКУ О ПРИСТУПАЊУ ИЗРАДИ**

**ПЛАНА ДЕТАЉНЕ РЕГУЛАЦИЈЕ**

**подручја соларне електране “Brebex”**

**на територији општине Димитровград**

**Члан 1.**

Приступа се изради Плана детаљне регулације подручја соларне електране “Brebex” на територији општине Димитровград (у даљем тексту: План).

**Члан 2.**

Оквирном (прелиминарном) границом Плана обухваћено је подручје површине око740ha.

Оквирном (прелиминарном) границом Плана обухваћене су катастарске парцеле у КО Бачево, КО Бребевница, КО Радејна и КО Протопопинци, општина Димитровград.

Граница Плана је дефинисана као оквирна (прелиминарна), а коначна граница планског подручја дефинисаће се приликом припреме нацрта планског документа.

Саставни део ове одлуке је графички приказ оквирних граница и прелиминарног обухвата планског подручја.

**Члан 3.**

Услови и смернице од значаја за израду Плана дати су у планском документу ширег подручја и по хијерархији вишег реда, Просторни план општине Димитровград ("Службени лист града Ниша",број 62/12) и Измена и допуна Просторног плана општине Димитровград („Службени лист општине Димитровград”, брoj 33/22), којимa се посебно наглашава могућност производње и коришћења електричне енергије добијене коришћењем енергије сунца, уз обавезну израду Плана детаљне регулације.

**Члан 4.**

Принципи планирања, коришћења, уређења и заштите простора у обухвату Плана засниваће се на принципима рационалне организације и уређења простора и усклађивању планираних садржаја са могућностима и ограничењима у простору.

**Члан 5.**

Визија и циљ Плана је стварање законског и планског основа за просторно уређење предметне зоне и утврђивање правила уређења и правила грађења за подручје соларне електране “Brebex”, планиране оквирне снаге до 200MW, односно стварање основа за издавање одговарајућих дозвола за грађење свих потребних објеката у саставу предметне соларне електране.

**Члан 6.**

У складу са чланом 28. Закона о планирању и изградњи, садржајем Плана ће се дефинисати:

1) границе плана и обухват грађевинског подручја, подела простора на посебне целине и зоне;

2) детаљна намена земљишта;

3) регулационе линије улица и јавних површина и грађевинске линије са елементима за обележавање на геодетској подлози;

4) нивелационе коте улица и јавних површина (нивелациони план);

5) попис парцела и опис локација за јавне површине, садржаје и објекте;

6) коридори и капацитети за саобраћајну, енергетску, комуналну и другу инфраструктуру;

7) мере заштите културно-историјских споменика и заштићених природних целина;

8) локације за које се обавезно израђује урбанистички пројекат или расписује конкурс;

9) правила уређења и правила грађења по целинама и зонама;

10) други елементи значајни за спровођење плана детаљне регулације;

11) графички део.

**Члан 7.**

Рокови за израду Плана, дефинишу се уговором између Наручиоца и обрађивача Плана. Оквирни рок за израду нацрта плана је 24 месеци од дана доношења ове одлуке.

**Члан 8.**

Израду Плана финансираће подносилац иницијативе за израду Плана, наручилац израде, Brebex д.о.о.Београд - Земун, Аутопут за Загреб бр. 22, 11080 Земун**.**

Носилац израде Плана је Општинска управа општине Димитровград, Одељење за урбанизам, грађевинарство, обједињену процедуру и извршења, имовинско-правне послове и комунално стамбену делатност.

**Члан 9.**

У првој фази израдиће се концептуална развојна решења - елаборат за рани јавни увид, који се излаже на рани јавни увид. На основу материјала за рани јавни увид прибављају се услови имаоца јавних овлашћења, релевантних за израду овог планског документа.

По прибављању услова и израде Нацрт Плана, исти ће биће изложен на јавни увид, након обављене стручне контроле од стране Комисије за планове.

Оглашавање раног јавног увида и јавног увида и трајање обавиће се у складу са Законом о планирању и изградњи.

**Члан 10.**

На основу Одлуке коју је донео орган надлежан за припрему плана и програма, по претходно прибављеном мишљењу органа надлежног за послове заштите животне средине, за потребе Плана, израдиће се стратешка процена утицаја на животну средину.

**Члан 11.**

План ће се израдити у четири (4) истоветна примерка (у штампаном и дигиталном облику) и то три (3) примерка за Носиоца израде и један (1) примерак за обрађивача плана.

**Члан 12.**

Ова Одлука ступа на снагу осмог (8) дана од дана објављивања у “Службеном листуопштине Димитровград”.

**СКУПШТИНА ОПШТИНЕ ДИМИТРОВГРАД**

Број: .................

од ........... 2023. године

П р е д с е д н и к

Скупштине општине Димитровград

\_\_\_\_\_\_\_\_\_\_\_\_\_\_\_\_\_\_\_\_\_\_

Зоран Ђуров, с.р.

**О б р а з л о ж е њ е**

Приступа се изради Плана, на основу иницијативе поднете од стране инвеститора BREBEXд.о.о. Београд - Земун, Аутопут за Загреб бр. 22, 11080 Земун**.**

Правни основ за доношење ове Одлуке налази се у одредби члана 46. став 1. Закона о планирању и изградњи („Службени гласник РС“, бр. 72/09, 81/09 – исправка, 64/10 – одлука УС, 24/11, 121/12, 42/13 – одлука УС, 50/13 – одлука УС, 98/13 – одлука УС, 132/1, 145/14, 83/18, 31/19, 37/19-др.закон, 9/20 и 52/21), којом је прописано да Одлуку о изради планског документа доноси орган надлежан за његово доношење, по претходно прибављеном мишљењу органа надлежног за стручну контролу, односно Комисије за планове.

Позитивно мишљење Комисије за планове прибављено је на седници одржаној ...........2023. године.

Ставом 2. члана 46. Закона утврђени су елементи садржаја Одлуке о изради и у припреми Одлуке, у свему се поступило по тој одредби:

* у члану 1. је дефинисан тачан назив документа: План детаљне регулације подручја соларне електране “Brebex” на територији општине Димитровград (у даљем тексту: План);
* у члану 2. дефинисана је оквирна (прелиминарна) граница планског документа;
* у члану 3. наведен је плански документ ширег подручја и по хијерархији вишег реда, који представља плански основ за израду плана детаљне регулације;
* у члану 4. дати су принципи планирања, коришћења, уређења и заштите простора;
* у члану 5. дефинисан је циљ израде Плана;
* у члану 6. дефинисан је концептуални оквир планирања;
* у члану 7. дефинисано је да се рок за израду Плана одређује уговором између Наручиоца и обрађивача плана, као и оквирни рок за завршетак нацрта плана;
* у члану 8. одређен је начин финансирања Плана;
* у члану 9. дефинисано је да ће се спровести поступци раног јавног увида и јавног увида;
* у члану 10. констатовано да ће се за потребе израде Плана израђивати стратешка процена утицаја Плана на животну средину;
* у члану 11. одређен је број примерака финалног планског документа.

Имајући у виду наведено, предлаже се доношење Одлуке о приступању изради Плана у законом прописаној процедури, као и по процедури прописаној Статутом општине и другим прописима.